《题刘紫微贡父公是集一首》
宋代·苏籀

惆怅栾城旧朋执，何殊阙里孔颜徒。
达生自信诚知命，晚节遭逢德不孤。
贯悉该明汉中壘，雍容通雅蜀相如。
老成流辈方吹荐，典训斯文示后儒。
疏奏襄阳正平手，表章天策伯襃俞。
明窗棐几一呻绎，背痒政逢长爪姑。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。